turjo4nis/wikipedia-bn-dump-20250701 huggingface dataset:
উসমানীয় সাম্রাজ্যের সাধারণ সভা

সাধারণ সভা (; ফরাসি রোমানিকরণ: "Medjliss Oumoumi") বা Genel Parlamento; ) ছিলো উসমানীয় সাম্রাজ্যের সাম্রাজ্য সরকারের প্রতিনিধিত্বমূলক গণতন্ত্রের প্রথম প্রচেষ্টা। এটি উসমানীয় সংসদ () নামেও পরিচিত, এটি কনস্টান্টিনোপলে (ইস্তাম্বুল) অবস্থিত ছিলো এবং দুটি কক্ষ নিয়ে গঠিত ছিলো: একটি উচ্চকক্ষ (উল্লেখযোগ্যদের সভা, Meclis-i Âyân), এবং একটি নিম্নকক্ষ (সংসদের সংসদ, Meclis-i Mebusân)।

সাধারণ সভা প্রথম ২৩ ডিসেম্বর ১৮৭৬-এ গঠিত হয়েছিলো এবং প্রাথমিকভাবে সুলতান দ্বিতীয় আবদুল হামিদ ভেঙে দেওয়ার পর ১৪ ফেব্রুয়ারি ১৮৭৮ পর্যন্ত স্থায়ী হয়েছিলো।

রাজনৈতিক দলগুলোর উল্লেখযোগ্য সংস্কার এবং বৃহত্তর অংশগ্রহণ নিয়ে আসা তরুণ তুর্কি বিপ্লবের ফলস্বরূপ, সাধারণ সভা ৩০ বছর পরে ২৩ জুলাই ১৯০৮-এ দ্বিতীয় সাংবিধানিক যুগের সূচনার সাথে সাথে পুনরুজ্জীবিত হয়। দ্বিতীয় সাংবিধানিক যুগটি ১১ এপ্রিল ১৯২০ তারিখে শেষ হয়েছিলো, যখন প্রথম বিশ্বযুদ্ধের পরে কনস্টান্টিনোপল দখলের সময় মিত্রদের দ্বারা সাধারণ সভা ভেঙে দেওয়া হয়।

কনস্টান্টিনোপলের বিলুপ্তির পরে উসমানীয় সংসদের অনেক সদস্য আঙ্কারায় (উসমানীয় ও ১৯৩০ পূর্ব প্রজাতান্ত্রিক যুগে ইংরেজিতে এটি অ্যাঙ্গোরা নামে পরিচিত ছিলো) অবস্থিত তুরস্কের মহান জাতীয় সভার সদস্য হন, যা তুরস্কের স্বাধীনতা যুদ্ধের সময় ২৩ এপ্রিল ১৯২০ সালে প্রতিষ্ঠিত হয়েছিলো।

আরও দেখুন 
 উল্লেখযোগ্যদের সভা, সংসদের উচ্চকক্ষ
 সংসদের সংসদ, সংসদের নিম্নকক্ষ
 উসমানীয় সাম্রাজ্যের ইতিহাস
 ১৮৭৬ সালের উসমানীয় সংবিধান
 প্রথম সাংবিধানিক যুগ
 দ্বিতীয় সাংবিধানিক যুগ
 তুরস্কের মহান জাতীয় সভা
 দ্য অটোমানস: ইউরোপ'স মুসলিম এম্পেরোরস

তথ্যসূত্র 

উসমানীয় সাম্রাজ্যের সরকার
১৮৭৬-এ প্রতিষ্ঠিত সংগঠন
উসমানীয় সাম্রাজ্য
১৮৭৬-এ উসমানীয় সাম্রাজ্যের সংস্থা
দেব্রেচেন

দেব্রেচেন (হাঙ্গেরীয় ভাষায়: Debrecen; ) হাঙ্গেরির দ্বিতীয় বৃহত্তম শহর। এটি হাঙ্গেরির উত্তরের সমতলীয় অঞ্চলের আঞ্চলিক কেন্দ্র। ১৮শ শতকে এটি হাঙ্গেরির সবচেয়ে বড় শহর ছিল। এটি হাঙ্গেরির অন্যতম গুরুত্বপূর্ণ সাংস্কৃতিক কেন্দ্র। ১৮৪৮ থেকে ১৮৪৯ সালে হাঙ্গেরীয় বিপ্লবের সময় এটি দেশটির রাজধানী ছিল। এছাড়া দ্বিতীয় বিশ্বযুদ্ধের শেষের দিকেও এটি রাজধানী ছিল।

সংস্কৃতি
১৫৩৮ সালে বিখ্যাত ক্যালভিনিস্ট কলেজ স্থাপন ও সংস্কারের ফলে ১৬শ শতাব্দী থেকে দেব্রেচেন হাঙ্গেরির প্রধান সাংস্কৃতিক ও বুদ্ধিবৃত্তিক কেন্দ্র হিসেবে প্রতিষ্ঠা পায়। কলেজটি একসময় বিশ্ববিদ্যালয়ে রূপান্তরিত হয়। কমিউনিস্টদের ক্ষমতালাভের কারণে ১৯৪৯/১৯৫০ সালে বিশ্ববিদ্যালয়টির বেশ কয়েকটি বিভাগ বন্ধ হয়ে যায়। এছাড়া সেসময় অনেক শিক্ষার্থী ও শিক্ষককে বিশ্ববিদ্যালয় থেকে সরিয়ে ফেলা হয়। বর্তমানে এটি দেব্রেচেন বিশ্ববিদ্যালয় নামে পরিচিত। এছাড়া বিশ্ববিদ্যালয়টির মূল ভবন এর স্থাপত্যশৈলীর জন্য সুপরিচিত। এই বিশ্ববিদ্যালয়টি ইউরোপের অন্যতম গবেষণাকেন্দ্রিক বিখ্যাত বিশ্ববিদ্যালয়।

দেব্রেচেন এর সঙ্গীত পরিবেশের জন্যেও বিখ্যাত। হাঙ্গেরির অন্যতম জনপ্রিয় রক ব্যান্ড ট্যাঙ্কসাপডা দেব্রেচেনভিত্তিক। এই শহরে একটি সঙ্গীত বিদ্যালয় রয়েছে, যেখানে অনেক শিক্ষার্থী সঙ্গীট বিষয়ে অধ্যায়ন করে। বছরের বিভিন্ন সময় দেব্রেচেন বিভিন্ন উৎসব-অনুষ্ঠান আয়োজিত হয়।

খেলাধুলা
দেব্রেচেন-এর ফুটবল ক্লাব, দেব্রেচেনি ভিএসসি সাপ্রতিককালে হাঙ্গেরির সবচেয়ে সফল ফুটবল ক্লাব। ২০০৪ থেকে ২০১২ পর্যন্ত প্রত্যেক মৌসুমে ক্লাবটি হাঙ্গেরির জাতীয় চ্যাম্পিয়নশিপ জয় করেছে। দেব্রেচেনে রয়েছে একটি ১০০০০ সিটের ধারণক্ষমতা বিশিষ্ট স্টেডিয়াম। এছাড়া এখানে একটি নতুন বৃহৎ স্টেডিয়াম নির্মাণের পরিকল্পনাও গ্রহণ করেছে স্থানীয় সরকার। ২০১৪ সালের মার্চে এটি উন্মুক্ত করা হয়। 
দেব্রেচেন সাপ্রতিককালে বেশ কয়েকটি খেলাধুলার আন্তর্জাতিক প্রতিযোগিতা আয়োজন করেছে।

তথ্যসূত্র

বহিঃসংযোগ 

 
 দেব্রেচেন ভ্রমণ সহায়িকা
 Debrecen at funiq.hu

হাঙ্গেরির শহর
দক্ষিণ কোরিয়ার প্রদেশ

প্রদেশ হল দক্ষিণ কোরিয়ার প্রথম-পর্যায়ের প্রশাসনিক বিভাগ। দক্ষিণ কোরিয়ায় ৯টি প্রদেশ রয়েছে: উত্তর চুংচেয়ং, দক্ষিণ চুংচেয়ং, গাংওয়ান, গিয়েওনগি, উত্তর গিয়েওংসাং, দক্ষিণ গিয়েওংসাং, জেজু প্রদেশ, উত্তর জেওলা এবং দক্ষিণ জেওলা।

ইতিহাস 
দক্ষিণ কোরিয়ার স্থানীয় প্রশাসনিক অঞ্চলসমূহের ইতিহাস সময়ের সাথে সাথে পরিবর্তিত হয়েছে। তবে তিন স্তরের মূল প্রশাসনিক কাঠামো গোজোং সাম্রাজ্যের সময় দক্ষিণ কোরিয়ায় প্রতিষ্ঠিত হয়।

প্রকারভেদ
প্রদেশ হলো দক্ষিণ কোরিয়ার সর্বোচ্চ পর্যায়ের প্রশাসনিক বিভাগ। সাধারণ নাম প্রদেশের পাশাপাশি সমান পর্যায়ের আরো চার ধরণের বিশেষ প্রশাসনিক বিভাগ রয়েছে: বিশেষ স্বায়ত্তশাসিত প্রদেশ, বিশেষ শহর, মেট্রোপলিটিয়ান শহর এবং বিশেষ স্বায়ত্বশাসিত শহর।

দক্ষিণ কোরিয়ায় বিশেষ স্বায়ত্বশাসিত প্রদেশ বা রাজ্য হলো যে প্রদেশের প্রাদেশিক সরকার অর্থনৈতিক ও রাজনৈতিকভাবে অন্যান্য সাধারণ প্রদেশের চেয়ে অধিক স্বাধীনতা ভোগ করে। শুধুমাত্র জেজু, গাংওয়ান এবং জিওনবুক হলো দক্ষিণ কোরিয়ার তিনটি বিশেষ স্বায়ত্বশাসিত প্রদেশ। এছাড়াও, সিউল হলো একমাত্র বিশেষ শহর এবং সেজোং হলো একমাত্র বিশেষ স্বায়ত্বশাসিত শহর।

প্রদেশসমূহের তালিকা

তথ্যসূত্র

দক্ষিণ কোরিয়ার প্রশাসনিক অঞ্চল
দেশের প্রথম স্তরের প্রশাসনিক উপবিভাগ
দক্ষিণ কোরিয়ার প্রদেশ
আইএসও ৩১৬৬-২:কেআর

আইএসও ৩১৬৬-২:কেআর হল আইএসও এর একটি মান যা দক্ষিণ কোরিয়ার উপবিভাজনগুলির জন্য কোড সংজ্ঞায়িত করে। এটি আইএসও ৩১৬৬-২ এর একটি উপদল যা আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ। এটি আইএসও ৩১৬৬-১-এ কোডকৃত সকল দেশের প্রধান উপবিভাজনগুলির (যেমন, প্রদেশের বা রাজ্যের) নামগুলির জন্য কোড সংজ্ঞায়িত করে।

বর্তমানে দক্ষিণ কোরিয়ার আইএসও ৩১৬৬-২ কোডে, ১টি রাজধানী মেট্রোপলিটন শহর, ৬টি মেট্রোপলিটন শহর, এবং ৯টি প্রদেশের জন্য সংজ্ঞায়িত করা হয়েছে।

প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। প্রথম অংশ হল KR, দক্ষিণ কোরিয়ার আইএসও ৩১৬৬-১ আলফা-২ কোড। দ্বিতীয় অংশে দুটি সংখ্যা নিম্নলিখিত ভাবে:
 11: রাজধানীর মেট্রোপলিটন শহর
 26-31: মেট্রোপলিটন শহর
 41-49: প্রদেশ

বর্তমান কোড 
আইএসও ৩১৬৬-২ মানে উপবিভাগগুলোর নাম তালিকাভুক্ত করা আছে যা আইএসও ৩১৬৬ রক্ষণাবেক্ষণ সংস্থা (আইএসও ৩১৬৬/এমএ) দ্বারা প্রকাশিত।

পরিবর্তন 
এন্ট্রির নিম্নলিখিত পরিবর্তনগুলি ১৯৯৮ সালে আইএসও ৩১৬৬-২ প্রথম প্রকাশনার পর আইএসও ৩১৬৬/এমএ নিউজলেটার দ্বারা ঘোষণা করা হয়।

তথ্যসূত্র

বহিঃসংযোগ 
 দক্ষিণ কোরিয়ার প্রদেশ, Statoids.com

২:কেআর
দক্ষিণ কোরিয়া-সম্পর্কিত তালিকা
বাগদাদের বৃত্তাকার শহর

বাগদাদের বৃত্তাকার শহর হল বাগদাদের মূল প্রানকেন্দ্র। আব্বাসীয় খলিফা আল মনসুর ৭৬২-৭৬৭ খ্রিষ্টাব্দে আব্বাসীয় রাজধানী হিসেবে এটি স্থাপন করেন। আব্বাসীয় সময়ে এর নাম ছিল শান্তির শহর (আরবি: মদিনাতুস সালাম) বাইতুল হিকমাহ নামক বিখ্যাত গ্রন্থাগার এখানে অবস্থিত ছিল।

External links 
 Al-Mansur's Round City of Baghdad in "archnet" website
 Baghdad (Madinat al-Salam) in "islamic art" website

আব্বাসীয় খিলাফতের অধীন বাগদাদ
বাগদাদের দালান ও কাঠামো
ইরাকি সংস্কৃতি
বাগদাদ
৭৬৭-এ প্রতিষ্ঠিত
৭৬০-এর দশকের স্থাপত্য
আব্বাসীয় স্থাপত্য
পরিকল্পিত রাজধানী
আব্বাসীয় খিলাফতের অধীন ইরাক

বাগদাদের ভবন ও স্থাপনা
সাসানি স্থাপত্য
আবদুল্লাহ ইবনে মাসউদ

আব্দুল্লাহ ইবনে মাসউদ, ( ), ছিলেন ইসলামের নবী মুহাম্মদ সাঃ এর একজন সাহাবী বা সাথী। তিনি আবু আব্দুল্লাহ নামেও পরিচিত ছিলেন।মুহাম্মাদ সাঃ মক্কায় ইসলাম প্রচার শুরু করার পর প্রথম দিকের ইসলাম গ্রহণকারীদের মধ্যে তিনি একজন। তিনি ৫৯৪ সালের দিক মক্কায় বনু তামিম|তামিম গোত্রে জন্মগ্রহণ করেন।
তিনি কুফার কাজি হিসেবে নিযুক্ত হন।

কুফায় কুরআন পাঠ 
ইবনে মাসউদ কুরআনের সবচেয়ে সুনথিভুক্ত "সঙ্গী" পাঠের একটি পড়েছিলেন, যা তিনি কুফায় শিখিয়েছিলেন। অ-ক্যানোনিকাল কুফান ক্বারী সুলাইমান আল-আমাশ (মৃ. ১৪৭/ ৭৬৫), যিনি তার নিজের পাঠের কিছু অংশে ইবনে মাসউদ ঐতিহ্য অব্যাহত রেখেছিলেন, তিনি বর্ণনা করেছিলেন যে "আমি কুফায় এসেছি এবং জায়েদ এর কিরাত তাদের মধ্যে ছিল না, কেবল মাত্র আজ তোমাদের মধ্যে আব্দুল্লাহ পাঠ রয়েছে: একজন বা দুজন পুরুষ ছাড়া কেউ এটি আবৃত্তি করেনি"।

ইবনে মাসউদের পাঠ প্রতিটি ক্যানোনিকাল কুফান পাঠে বৃহত্তর বা কম ভূমিকা পালন করেছিল। অধ্যাপক শাদি নাসের উল্লেখ করেছেন যে অসীমের ইস্নাদ নবীর কাছে ফিরে যায় এবং দুটি প্রধান শাখার মধ্য দিয়ে যায়। এর মধ্যে একটি জিরার ইবনে হুবায়শ হয়ে ইবনে মাসউদ এর মধ্য দিয়ে যায়।

হামজা এবং তার ছাত্র আল-কিসাই-এর ক্যানোনিকাল পাঠে ইবনে মাসউদের প্রভাব বেশি। হামজা প্রাথমিকভাবে তার সহকর্মী কুফানস ইবনে আবি লায়লা এবং আল-আ'মাশের কাছ থেকে তার পড়া শিখেছিলেন, যেহেতু পরেরটি উথমানিক রাসমের সাথে সামঞ্জস্যপূর্ণ ছিল। আল-আ'মাশ ইবনে মাসউদ থেকে তার পড়ার অনেক অংশ উদ্ভূত করেছিলেন।

ইন্তিকাল
আব্দুল্লাহ ইবনে মাসউদ ৬৫৩ সালে মদিনায় মারা যান এবং তাকে জান্নাতুল বাকি-এ দাফন করা হয়।

তথ্যসূত্র 

পুরুষ সাহাবা
জন্মের সাল অজানা
৬৫০-এ মৃত্যু
৭ম-শতাব্দীর লেখক
৫৯৪-এ জন্ম
৬৫৩-এ মৃত্যু
৭ম শতাব্দীর আরব লেখক
মক্কার ব্যক্তি
উহুদ যুদ্ধে অংশগ্রহণকারী সাহাবা
হাদিস বর্ণনাকারী সাহাবা
জান্নাতুল বাকিতে সমাধিস্থ
কোলা সুপারডিপ বোরহোল

কোলা সুপারডিপ বোরহোল (, Kolskaya sverkhglubokaya skvazhina) হল সাবেক সোভিয়েত ইউনিয়নের একটি বৈজ্ঞানিক খনন প্রকল্পের নাম। এই খননকাজটি করা হয়েছিল বর্তমান রাশিয়ার কোলা উপদ্বীপের পেচেংস্কি জেলায় । খননকাজ প্রকল্পটির উদ্দেশ্য ছিল কৃত্রিমভাবে পৃথিবীর কেন্দ্রের দিকে যতদূর সম্ভব হয় খনন করা। ১৯৭০ সালের ২৪শে মে প্রথমে উরালমাস-৪ই ড্রিলিং রিগ ব্যবহার করে খনন কাজটি শুরু করা হয়েছিল, পরবর্তিতে উরালমাস-১৫০০০ সিরিজের রিগ ব্যবহার করা হয়েছিল। কেন্দ্রীয় বোরহোল থেকে কয়েকটি শাখা বোরহোলও খনন করা হয়েছিল কাজের সুবিধার্থে। গভীরতম এসজি-৩ প্রকল্পটি ১৯৮৯ সালে ১২,২৬২ মিটার (৪০,২৩০ ফুট) গভীরতায় পৌঁছায় এবং এখনও পর্যন্ত এটিই পৃথিবীতে মানুষের তৈরি সবচেয়ে গভীর কৃত্রিম পয়েন্ট।

দুই দশক ধরে গভীরতার পরিমাপে এবং বোরের বিচারে এটিই ছিল পৃথিবীর সবচেয়ে বড় বোরহোল, কিন্তু ২০০৮ সালে কাতারের আল শাহীন তেল খনির গভীরতা পরিমাপ করা হয়  এবং ২০১১ সালে রাশিয়ার শাখালিন দ্বীপের উপকূলবর্তী শাখালিন-আই ওডোপ্টু ওপি-১১ এর দৈর্ঘ্য পরিমাপ করা হয় ।

ড্রিলিং

খননের প্রধান টার্গেট ধরা হয়েছিল । ১৯৭৯ সালের ৬ই জুন  গভীরতার বিশ্ব রেকর্ডটি ভেঙে যায়। রেকর্ডটি ছিল যুক্তরাষ্ট্রের ওয়াশহিতা কাউন্টির বের্থা রোজার হোল-এর। ১৯৮৩ সালে খনন কাজটি  গভীরতায় পৌঁছায় এবং তখন ঘটনাটি উদ্‌যাপনের জন্য এক বছরের জন্য খনন বন্ধ রাখা হয়েছিল। এই অলস সময়টি ২৭শে সেপ্টেম্বর ১৯৮৪ সালে  খননের মাধ্যমে ভাঙার চেষ্টা করা হয়েছিল, কিন্তু হঠাৎ করেই  সেকশনের ড্রিলিং স্ট্রিংটি কূপের মধ্যে পড়ে যায় এবং এটি কূপের রাস্তা বন্ধ করে দেয়। পরবর্তিতে  গভীরতা থেকে পুনরায় খনন শুরু করা হয়েছিল।

১৯৮৯ সালে গর্তটি  গভীর পর্যন্ত পৌঁছায়। একই বছরে ধারণা করা হয়েছিল গর্তের গভীরতা ১৯৯০ সাল নাগাদ -এ এবং ১৯৯৩ সাল নাগাদ -এ পৌঁছাবে। যাইহোক, এরকম গভীরতায় সাধারণ ধারণা  তাপমাত্রার চেয়ে বেশি  তাপমাত্রা থাকায় খনন কাজ চালিয়ে যাওয়া সম্ভব হয়নি এবং ১৯৯২ সালে খনন কাজটি বন্ধ হয়ে যায়। প্রকল্পটি যদি চালিয়ে যাওয়া যেত তাহলে  পর্যন্ত খনন করতে  তাপমাত্রার সাথে মোকাবিলা করতে হত যেখানে ড্রিলিং বিটই আসলে কোন কাজে আসবে না।

তথ্যসূত্র

আরো পড়ুন

বহিঃসংযোগ

 Official Kola Superdeep Borehole website 
 The World's Deepest Hole – Alaska Science Forum – July 1985
 The Deepest Hole 20 June 2006
 Kola Superdeep – Scientific research results and experiences by PhD A. Osadchikh 1984 
 Photo report on a trip to the Kola superdeep well in 2017. Many photos of the current state. 

১৯৭০-এ প্রতিষ্ঠিত
তুরপুন প্রযুক্তি
রাশিয়ায় বিজ্ঞান ও প্রযুক্তি
সোভিয়েত ইউনিয়নে বিজ্ঞান ও প্রযুক্তি
পৃথিবীর গঠন
পৃথিবীর গঠনকাঠামো
জন ডেনভারের ডিস্কতালিকা

এ পাতাটি লোক সংগীতশিল্পী জন ডেনভারের বিস্তারিত ডিস্কতালিকা। দ্য মিচেল ট্রিও সহযোগ তার প্রথম অ্যালবাম স্টুডিও অ্যালবাম বিভাগ তলিকায় পৃথক অবস্থায় রয়েছে এবং স্টুডিও অ্যালবাম, লাইভ অ্যালবাম, ক্রিসমাস অ্যালবাম, এবং সংকলন অ্যালবামসমূহ দশক অনুযায়ী তালিকায়ন করা হয়েছে। এছাড়াও এগুলোর বিক্রয় তথ্যের প্রশংসাপত্রও যুক্ত রয়েছে।

স্টুডিও অ্যালবাম

মিচেল ট্রিও সহযোগ

১৯৬০ দশকের অ্যালবাম

১৯৭০ দশকের অ্যালবাম

১৯৮০ দশকের অ্যালবাম

১৯৯০ দশকের অ্যালবাম

সরাসরি অ্যালবাম

ক্রিসমাস অ্যালবাম

সংকলন অ্যালবাম

টীকা
ক^ জন ডেনভার কানাডায় আরপিএম দেশাত্ববোধক অ্যালবাম চার্টের ৭ নম্বর অবস্থানে ছিলনে।

তথ্যসূত্র

কান্ট্রি সংগীত ডিস্কতালিকা
মার্কিন শিল্পীদের ডিস্কতালিকা
জন ডেনভার
জাখসেন

জাখসেন (; আ-ধ্ব-ব: ˈfʁaɪ̯ʃtaːt ˈzaksən ফ্রাইষ্টাট্‌ যাখ্‌সেন্‌; "জাখসেন মুক্ত রাজ্য") জার্মানির ষোলটি অঙ্গরাজ্যের একটি। জার্মানির ব্রান্ডেনবুর্গ, জাখসেন-আনহাল্ট, ট্যুরিঙেন ও বাভারিয়া নামক রাজ্যগুলির সাথে এই রাজ্যের সীমানায রয়েছে। এছাড়া পোল্যান্ড এবং চেক প্রজাতন্ত্র রয়েছে এর সীমানায়। জাখসেনের রাজধানী নগরীর নাম ড্রেসডেন। আয়তনের দিক থেকে এটি জার্মানির দশম বৃহত্তম রাজ্য। এর আয়তন ১৮,৪১৩ বর্গ কিলোমিটার এবং জনসংখ্যা ৪৩ লক্ষ। জনসংখ্যার দিক থকে এটি জার্মানির ষষ্ঠ বৃহত্তম রাজ্য।

অতীতে জাখসেন ইউরোপের জার্মানভাষী অঞ্চলের অংশ ছিল। এর ইতিহাস একশত বছরেরও বেশি সময় ধরে রচিত। এটি একটি মধ্যযুগীয় ডিউকরাজ্য, পুণ্য রোমান সাম্রাজ্যের ইলেক্টোরেট, একবার স্বতন্ত্র রাজ্য এবং দুইবার প্রজাতন্ত্র ছিল।

বর্তমান জাখসেন রাজ্যের সীমানা পুরনো জাখসেনের থেকে আলাদা। পুরনো জাখসেনতে জ্যাক্সোন্সরা বাস করতো। পুরনো জাখসেনের এলাকা থেকে বর্তমান জার্মানির লোয়া জাখসেন এবং জাখসেন-আনহাল্ট প্রতিষ্ঠিত হয়েছে।

অর্থনীতি 
জাখসেনের অর্থনীতি সাবেক পূর্ব জার্মান রাজ্যগুলোর মধ্যে অন্যতম শক্তিশালী। ২০১০ সালে জাখসেনের অর্থনৈতিক প্রবৃদ্ধি ছিল ১.৯%। কিন্তু টা সত্ত্বেও জাখসেনতে বেকারত্ব বিদ্যমান। এখানে বিনিয়োগ অপেক্ষাকৃত কম। জাখসেনের প্রকাশনা ও পোর্সেনিল শিল্প প্রসিদ্ধ। স্থানীয় সরকার জাখসেনের পর্যটন শিল্পের বিকাশে বিভিন্ন কার্যক্রম গ্রহণ করছে। 
২০১০ সালে জাখসেনের বেকারত্বের হার ছিল ১১.৯%। জার্মানির পুণএকত্রীকরণের আগে বেকারত্বের হার জাখসেনতে ছিল ১২% এবং সমগ্র জার্মানিতে ছিল ৭.৭%। তবে ২০১২ সালে জাখসেনের বেকারত্বের হার সর্বনিম্ন ৮.৮%-এ পৌছেছিল।

জাখসেনের লাইপজিগ অঞ্চলে বেকারত্বের হার সবচেয়ে বেশি। এখানে বিএমডব্লিউ ও পোর্শা-এর বিনিয়োগের পরেও বেকারত্ব খুব একটা হ্রাস পায়নি। মোটরগাড়ি নির্মাণ শিল্প জাখসেনের অর্থনীতির অন্যতম চালিকা শক্তি। জাখসেনের ফ্রাইবুর্গ আগে খনি শিল্পভিত্তিক ছিল, তবে এটি বর্তমানে সৌর শক্তি সম্পর্কিত প্রযুক্তির জন্যে সুপরিচিত। ড্রেসডেন এবং আশেপাশের কিছু এলাকা জৈবপ্রযুক্তির ক্ষেত্রে আন্তর্জাতিকভাবে সুপরিচিত। এসব উচ্চ-প্রযুক্তিগত খাত খুব বেশি কর্মসংস্থান সৃষ্টি না করলেও তা জাখসেনের মেধা-স্থানান্তর বা ব্রেইন-ড্রেন নিরসণে গুরুত্বপূর্ণ ভূমিকা রেখেছে। স্থানীয় শিল্প-কারখানাগুলির সাথে অংশীদারত্বের মাধ্যমে এখানকার বিশ্ববিদ্যালয়গুলি তাদের মান উন্নয়ন করছে। ড্রেসডেন ও লাইপজিগের জনসংখ্যা হার ক্রমবর্ধমান হলেও জাখসেনের অন্যান্য ছোট শহরের জনসংখ্যা হ্রাস পাচ্ছে।

ধর্ম 

২০০৯ সাল নাগাদ জাখসেনের ২০.৫% মানুষ জার্মান ইভাঞ্জেলিক্যাল মণ্ডলীতে বিশ্বাসী। ৩.৬% মানুষ ক্যাথলিক মণ্ডলীতে বিশ্বাসী এবং বাকি ৭৫.৯% মানুষ অন্যান্য ধর্মে বিশ্বাসী কিংবা নাস্তিক।

টীকা

তথ্যসূত্র

বহিঃসংযোগ 

 অফিশিয়াল সরকারি ওয়েবপোর্টাল
 জাখসেনতে খৃষ্টীয় বড়দিন
 জাখসেন সম্পর্কিত তথ্য
 some stories about Dresden Neustadt - The Capital of Saxony
 

জার্মানির রাজ্য
১৯৯০-এ প্রতিষ্ঠিত রাষ্ট্র ও অঞ্চল
আনন্দচন্দ্র আগরওয়ালা

আনন্দ চন্দ্র আগরওয়ালা( ইংরেজি: Ananda Chandra Agarwala; অসমীয়া: আনন্দ চন্দ্র আগরৱালা) অসমের প্রসিদ্ধ কবি,অনুবাদক, প্রশাশক, ইতিহাসবিজ্ঞ ও লেখক ছিলেন। জোনাকি যুগের অসমীয়া লেখকের মধ্যে তিনি অন্যতম স্থানের অধিকারী ছিলেন। তিনি “ভাঙনি কোওর” ও “বিহগি কবি” নামেও পরিচিত ছিলেন। আনন্দ চন্দ্র আগরওয়ালা ১৯১৬ সনে রায় সাহাব ও ১৯২১ সনে রায় বাহাদুর উপাধি পেয়েছিলেন। তিনি তেজপুর পৌরসভার সভাপতি ছিলেন। ছাত্র জীবনে তিনি বন্ধুদের সহযোগিতায় “ ধর্ম সঙ্গিত” নামক গ্রন্থের রচনা করেছিলেন। ১৯০৬ সনে তিনি “পুলিশ মেনুয়্যাল” রচনা করেছিলেন। অসমীয়া সাহিত্যে যথেষ্ট অবদান থাকার জন্য ১৯৩৪ সনে মঙ্গলদৈয়ে অনুষ্ঠিত অসম সাহিত্য সভার বার্ষিক অধিবেশনে তিনি সভাপতির পদে নির্বাচিত হয়েছিলেন। তিনি অসমীয়া ভাষা উন্নতি সাধনী সভার সক্রিয় সদস্য ও জোনাকি পত্রিকার নিয়মিত লেখক ছিলেন।

জন্ম ও শিক্ষা 
১৮৭৪ সনে ভারতের অসম রাজ্যের শোনিতপুর জেলার অন্তর্গত তেজপুরের বরাঙাবারী অঞ্চলে আনন্দ চন্দ্র আগরওয়ালার জন্ম হয়েছিল। পিতার নাম কাশীরাম আগরওয়ালা। তিনি রাঙাবারী বিদ্যালয় ও তেজপুরের সরকারি উচ্চতর মাধ্যমিক বিদ্যালয় ও কলকাতার মেট্রপলিটান কলেজ থেকে শিক্ষা গ্রহণ করেছিলেন। কলকাতায় থাকাকালীন অবস্থায় তিনি অসমীয়া ভাষা উন্নতি সাধনী সভার সক্রিয় সদস্য ও জোনাকি পেপারের নিয়মিত লেখক ছিলেন। সাহিত্য চর্চায় ব্যাস্ত থাকার জন্য তিনি ডিগ্রী অসমাপ্ত করে অসমে চলে এসেছিলেন।

কর্মজীবন 
শিবসাগর উচ্চতর মাধ্যমিক বিদ্যালয়ে তিনি শিক্ষকের পদে নিযুক্তি ছিলেন। তারপর তিনি সাব-ইন্সপেক্টর, ইন্সপেক্টর ও শিলচর আরক্ষী প্রশিক্ষণ কেন্দ্রের অধ্যক্ষ ছিলেন। গুয়াহাটি ও ডিব্রুগড়ের সহ আরক্ষা অধীক্ষকের পদেও তিনি নিযুক্তি ছিলেন। ১৯৩০ সনে তিনি আরক্ষী অধীক্ষকের পদ থেকে অবসর গ্রহণ করেন ও জোনাকি এবং বিজুলি পত্রিকার সঙ্গে জড়িত হয়ে অসমীয়া সাহিত্যেকে যথেষ্ট অবদান দেন। ১৯৪০ সালে তেজপুরে আনন্দ চন্দ্র আগরওয়ালার মৃত্যু হয়েছিল।

সাহিত্যকর্ম

প্রবন্ধ 
 An Account of Assam
 Aspects of history and culture
 "গোয়ালপাড়ার পুরণি বিবরণ"
 কোমল পাঠ (১৯১০)
 আদি পাঠ" (১৯২০)

কবিতা সংকলন 
 জিলিঙনি ,
 পানেসৈ,
 সুখর ঠাই
 দেবকন্যা মানবী বেশেরে
 তই
 বলম
 আদি মৌলিক কবিতা
 জীবন সঙ্গীত
 চহা আ্রু পণ্ডিত
 যোগী

তথ্যসূত্র 

১৮৭৪-এ জন্ম
১৯৪০-এ মৃত্যু
অসমীয়া ভাষার লেখক
অসমীয়া ভাষার কবি
২০শ শতাব্দীর ভারতীয় কবি
আসামের কবি
অসম সাহিত্য সভার সভাপতি
শোণিতপুর জেলার ব্যক্তি
বিদ্যাসাগর কলেজের প্রাক্তন শিক্ষার্থী
যতীন বরা

যতীন বরা (অসমীয়া: যতীন বরা) অসমের চলচ্চিত্র অভিনেতা, থিয়েটার অভিনেতা ও চলচ্চিত্র পরিচালক। তিনি ১৮৮৯ সনে আব্দুল মজিদ পরিচালিত উত্তরকাল চলচ্চিত্রে অভিনয় করে চলচ্চিত্র জগতে প্রবেশ করেন। ১৯৯৫ সনে তিনি প্রদীপ গগৈ পরিচালিত “আই কিল হিম সার” চলচ্চিত্রে মুখ্য চরিত্রে অভিনয় করেছিলেন। ২০০০ সনে  মুনিন বরুয়া পরিচালিত “হিয়া দিয়া নিয়া” চলচ্চিত্রে তিনি যথেষ্ট জনপ্রিয়তা লাভ করেছিলেন। তিনি ভ্রাম্যমাণ থিয়েটারে অভিয়ন করেও জনপ্রিয়তা অর্জন করেছিলেন। তিনি অভিনয় করা সন্জীব সভাপন্ডির পরিচালিত “ জুয়ে পোরা খুন” ২০০৪ সনে আন্তরাষ্ট্রীয় চলচ্চিত্র সমারোহে স্থান পায়। যতীন বরা ২০০৬ সনে “অধিনায়ক” নামক চলচ্চিত্র পরিচালনা করেছিলেন। তিনি ১৯৯৭ সনে ড: ভবেন্দ্র নাথ শইকীয়া পরিচালিত কালসন্ধ্যা নামক হিন্দী চলচ্চিত্রে অভিনয় করেছিলেন।

অভিনয় জীবন

চলচ্চিত্র

ভ্রাম্যমাণ থিয়েটার

পুরস্কার

 শ্রেষ্ঠ অভিনেতা- জ্যোতিরূপা জইন মিডিয়া পুরস্কার (হিয়া দিয়া নিয়া) ২০০০
 শ্রেষ্ঠ অভিনেতা- মুনলাইট মিডিয়া পুরস্কার (হিয়া দিয়া নিয়া) ২০০০
 শ্রেষ্ঠ অভিনেতা- জ্যোতিরূপা জইন মিডিয়া এওয়ার্ড (নায়ক)২০০১
 শ্রেষ্ঠ অভিনেতা- মুনলাইট মিডিয়া পুরস্কার (নায়ক) ২০০১
 শ্রেষ্ঠ অভিনেতা- মুনলাইট মিডিয়া পুরস্কার (কন্যাদান) ২০০২
 শ্রেষ্ঠ অভিনেতা- মুনলাইট মিডিয়া পুরস্কার (হিয়া দিয়া নিয়া) ২০০০
 শ্রেষ্ঠ অভিনেতা- জ্যোতিরূপা জইন মিডিয়া পুরস্কার (বিধাতা) ২০০৩
 শ্রেষ্ঠ অভিনেতা- মুনলাইট মিডিয়া পুরস্কার (বিধাতা) ২০০৩
 শ্রেষ্ঠ অভিনেতা (খলনায়ক)- মুনলাইট মিডিয়া পুরস্কার (মা তুমি অনন্যা) ২০০৪
 শ্রেষ্ঠ অভিনেতা (খলনায়ক)- এন.ই টি ভি (মা তুমি অনন্যা) ২০০৪
 শ্রেষ্ঠ অভিনেতা- প্রাগ চিনে পুরস্কার ২০০৪
 শ্রেষ্ঠ অভিনেতা-এন.ই টি ভি পিপল চয়েস এওয়ার্ড (কাদম্বরী) ২০০৪
 শ্রেষ্ঠ অভিনেতা- নটসূর্য ফনী শর্মা পুরস্কার (অসম চরকার) (জুইয়ে পোরা সোন) ২০০৫
 শ্রেষ্ঠ অভিনেতা(কৌতুক অভিনেতা)- জ্যোতিরূপা জইন মিডিয়া পুরস্কার (চুরেন চুরর পুতেক) ২০০৬
 শ্রেষ্ঠ অভিনেতা- মিডিয়া পুরস্কার (মইনাজান) ২০০৯

তথ্যসূত্র

বহিঃসংযোগ
 যতীন বরার ব্যক্তিগত ওয়েবসাইট
 ইন্টারনেট মুভি ডাটাবেসের যতীন বরার প্রোফাইল

অসমীয়া অভিনেতা
১৯৭০-এ জন্ম
ভারতীয় চলচ্চিত্র অভিনেতা
নগাঁও জেলার ব্যক্তি
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
জীবিত ব্যক্তি
আসামের অভিনেতা
২০১৪-১৫ প্রিমিয়ার লিগ

২০১৪-১৫ প্রিমিয়ার লিগ ইংল্যান্ডের পেশাদার ফুটবল লিগ প্রিমিয়ার লিগের তেইশতম মৌসুম। এই লিগের সময়সূচী ঘোষণা করা হয় ১৮ জুন ২০১৪ সালে।	
১৬ আগস্ট ২০১৪ সালে এই মৌসুম শুরু হয়। গত আসরের চ্যাম্পিয়ন দল ছিলো ম্যানচেস্টার সিটি।

চেলসি এই আসরে তাদের ৫ম শিরোপা অর্জন করে

দলসমূহ
২০১৩-১৪ মৌসুমের প্রথম ১৭টি দল এবং ২০১৩-১৪ ফুটবল লিগ চ্যাম্পিয়নশিপ থেকে উন্নীত ৩টি দল এই মোট ২০টি দল নিয়ে এবারকার প্রতিযোগিতাটি অনুষ্ঠিত হবে।
৫ এপ্রিল ২০১৪ সালে লিচেস্টার সিটি প্রথম দল হিসেবে ফুটবল লিগ চ্যাম্পিয়নশিপ থেকে প্রিমিয়ার লিগে উন্নীত হয়। ২২ এপ্রিল ২০১৪ সালে তারা বোল্টনকে হারিয়ে ঐ প্রতিযোগিতার চ্যাম্পিয়ন হয়। ২১ এপ্রিল ২০১৪ সালে বার্নলি উইগান অ্যাটলেটিককে হারিয়ে ২য় দল হিসেবে প্রিমিয়ার লিগে খেলার যোগ্যতা অর্জন করে। ২৪ মে ২০১৪ সালে কুইন্স পার্ক রেঞ্জার্স তৃতীয় এবং শেষ দল হিসেবে প্রিমিয়ার লিগে খেলার যোগ্যতা অর্জন করে। লন্ডনের ওয়েম্বলি স্টেডিয়ামে অনুষ্ঠিত ২০১৪ ফুটবল লিগ চ্যাম্পিয়নশিপ প্লে-অফ ফাইনালে ডার্বি কাউন্টিকে ১-০ গোলে হারিয়ে দেয়ায় তারা এ যোগ্যতা অর্জন করে। এই তিনটি দল পূর্বের মৌসুমের কার্ডিফ সিটি, ফুলহাম এবং নরউইচ সিটির পরিবর্তে খেলবে যারা প্রত্যকেই পূর্বের মৌসুমে অবনমিত হয়েছিল।

স্টেডিয়াম এবং অবস্থান
ইংরেজি নামের অদ্যক্ষর অনুসারে দলসমূহকে সাজানো হয়েছে।

ম্যানেজার এবং পোশাক

ম্যানেজার পরিবর্তন

ফলাফল

লিগ টেবিল

ফলাফল টেবিল

তথ্যসূত্র

প্রিমিয়ার লিগ
প্রিমিয়ার লিগের মৌসুম
২০১৪-এ ফুটবল
নিজামিয়া

নিজামিয়া (, , ) হল উচ্চশিক্ষার জন্য মধ্যযুগের একপ্রকার শিক্ষাপ্রতিষ্ঠানের সমষ্টি যা নিজামুল মুলক কর্তৃক সূচিত হয়। নিজামিয়া শব্দটি তার নাম থেকে সৃষ্ট। সেলজুক সাম্রাজ্যের সূচনালগ্নে সৃষ্ট এসব সুন্নি ইসলামি শিক্ষাপ্রতিষ্ঠানগুলো মাদ্রাসার মডেল হিসেবে বিবেচিত হয়।

নিজামিয়া প্রতিষ্ঠানগুলো ছিল মুসলিম বিশ্বে উচ্চ শিক্ষার জন্য প্রথম সুসংগঠিত শিক্ষাপ্রতিষ্ঠান। এখানকার শিক্ষার মান মুসলিম বিশ্বে সর্বোৎকৃষ্ট ছিল এবং ইউরোপেও এগুলো সমাদৃত ছিল। রাজকীয় ব্যবস্থাপনা ও অভিজাতদের মাধ্যমে এই প্রতিষ্ঠানগুলো আর্থিক, রাজনৈতিক ও আধ্যাত্মিকভাবে সহায়তা পেত। কিছু পণ্ডিতের মতে নিজামিয়া মাদ্রাসা প্রতিষ্ঠার উদ্দেশ্য ছিল তখনকার সময় বর্ধিষ্ণু ইসমাইলি মতবাদকে মোকাবেলা করা। নিজামুল মুলক তার বিখ্যাত গ্রন্থ সিয়াসাতনামার একটি অনুচ্ছেদে ইসমাইলি মতবাদকে প্রত্যাখ্যান করেছেন।

সবচেয়ে বিখ্যাত শিক্ষাপ্রতিষ্ঠান ছিল বাগদাদের নিজামিয়া মাদ্রাসা যা ১০৬৫ খ্রিষ্টাব্দে প্রতিষ্ঠিত হয়। নিজামুল মুলক দার্শনিক ও ধর্মতাত্ত্বিক আল-গাজ্জালিকে এর অধ্যাপক নিযুক্ত করেন। পারস্যের কবি সাদি বাগদাদ নিজামিয়ার ছাত্র ছিলেন। অন্যান্য নিজামিয়া বিদ্যালয়গুলো নিশাপুর, আমুল, বাল্‌খ, হেরাত ও ইসফাহানে অবস্থিত ছিল।

নিজামুল মুলক ১০৯২ খ্রিষ্টাব্দে ইসফাহান থেকে বাগদাদ যাওয়ার সময় নিহত হন। বেশ কিছু বই অনুযায়ী শিয়াদের একটি বিভাগ ইসমাইলি হাশাশিনদের হাতে তিনি নিহত হন।

বাগদাদ নিজামিয়ার একজন কর্মকর্তা মুগাতিল ইবনে বাকরি বলেন যে তার ধারণা অনুযায়ী প্রথম মালিক শাহর আদেশে একটি সুন্নি-শিয়া বিতর্কের পর নিজামুল মুলক ও মালিক শাহ দুজনেই আততায়ীর হাতে নিহত হন। তবে অধিকাংশ ইতিহাসবিদ ও সুন্নি পণ্ডিত এর বিপক্ষ মত পোষণ করেন।

তথ্যসূত্র

আরও দেখুন

 ইরানে উচ্চশিক্ষা
 জুন্দশাপুর একাডেমি
 স্কুল অব নিসিবিস
 ইরানের বিশ্ববিদ্যালয়ের তালিকা
 দারুল ফুনুন
 প্রাক-আধুনিক যুগ থেকে ইরানি বিজ্ঞানীদের তালিকা
 আধুনিক ইরানি বিজ্ঞানী ও প্রকৌশলী
 ইরানি গবেষণাকেন্দ্রের তালিকা
 বাইতুল হিকমাহ, বাগদাদের আরেকটি প্রতিষ্ঠান
 সারুয়েহ

ইরানের বিশ্ববিদ্যালয়
ইরানে ইসলাম
১১শ শতাব্দীতে প্রতিষ্ঠিত শিক্ষাপ্রতিষ্ঠান
ধ্বংসপ্রাপ্ত বিশ্ববিদ্যালয় ও কলেজ
নিশাপুরের ইতিহাস
আমুলের ইতিহাস
মাদ্রাসা
ধরন অনুযায়ী মাদ্রাসা
ইসলামি পরিভাষা
ইসলামি শিক্ষা
পেত্রো পোরাশেঙ্কা

পেত্রো অলেক্সিয়িভিচ পোরাশেঙ্কা (; জন্ম: ২৬শে সেপ্টেম্বর ১৯৬৫, বোলহ্রাদ, ইউক্রেনীয় সোভিয়েত ইউনিয়ন, সোভিয়েত ইউনিয়ন) হচ্ছেন ইউক্রেনীয় ব্যবসায়ী, ধনকুব (বা শতকোটিপতি), রাজনীতিবিদ, পঞ্চম রাষ্ট্রপতি ও ইউক্রেনীয় সামরিক বাহিনীর সর্বাধিনায়ক (৭ই জুন ২০১৪ থেকে)। তিনি ইউক্রেনের নবম পররাষ্ট্রমন্ত্রী হিসেবে ২০০৯ থেকে ২০১০ পর্যন্ত ও ২০১২ সালের মার্চ থেকে নভেম্বর দ্বিতীয় পর্যন্ত বাণিজ্য ও অর্থনৈতিক উন্নয়ন মন্ত্রী হিসেবে দায়িত্ব পালন করেন। এর আগে তিনি ইউক্রেনের জাতীয় ব্যাংকের সভাপতি ও জাতীয় নিরাপত্তা ও প্রতিরক্ষা সংস্থার সম্পাদক হিসেবেও দায়িত্ব পালন করেন।

তিনি ২০১৪ সালের ইউক্রেনের রাষ্ট্রপতি নির্বাচনে ৫৪% ভোট পেয়ে বিজয় লাভ করেন। রাজনীতির বাইরে তিনি বিপুল সম্পদের মালিক; যার জন্য তাকে “চকোলেট কিং” হিসেবে ডাকা হয়।

তথ্যসূত্র

বহিঃসংযোগ 

নিজস্ব ওয়েবসাইট 
ফেসবুক

১৯৬৫-এ জন্ম
জীবিত ব্যক্তি
ইউক্রেনীয় রাজনীতিবিদ
ইউক্রেনের রাষ্ট্রপতি
ইউক্রেনের পররাষ্ট্র মন্ত্রী
ইউক্রেনীয় শতকোটিপতি
প্যারাডাইস পেপার্সে নাম থাকা ব্যক্তি
পানামা পেপার্সে নাম থাকা ব্যক্তি
বার্নলি ফুটবল ক্লাব

বার্নলি ফুটবল ক্লাব  যারা দ্যা ক্লারেটস নামেও পরিচিত, ল্যাঙ্কারশায়ারের বার্নলিতে অবস্থিত একটি প্রিমিয়ার লিগ ভিত্তিক ক্লাব। এই ক্লাবটি ১৮৮৮ সাল থেকে শুরু হওয়া ইংল্যান্ডের সবচেয়ে পুরাতন ফুটবল প্রতিযোগিতা দ্যা ফুটবল লিগের প্রতিষ্ঠাতা সদস্য। ১৯১০ সালে ক্লাবটি প্রভাবশালী ইংলিশ ক্লাব অ্যাস্টন ভিলার প্রতি সম্মান দেখিয়ে ক্লারেট (রক্তবর্ণ) এবং নীল রং এর জার্সি ধারণ করে। এটা মনে করা হয়েছিল যে ঐ রং তাদের মানসিকভাবে উদ্বুদ্ধ করে তুলবে। ১৮৮৩ সাল থেকে তাদের হোম গ্রাউন্ড টার্ফ মুর।

বার্নলি এ পর্যন্ত দুইবার ১৯২০-২১ এবং ১৯৫৯-৬০ এ ফুটবল লিগ প্রথম বিভাগ এবং ১৯১৪ সালে এফএ কাপের চ্যাম্পিয়ন হওয়ার গৌরব অর্জন করে। দ্যা ক্লারেটসরা ১৯৬১ সালে ইউরোপিয়ান কাপের কোয়ার্টার ফাইনালে পৌছায়। ইংলিশ ফুটবল ইতিহাসে তারা সেই তিন দলে মধ্যে অন্যতম যারা ইংল্যান্ডের প্রথম চারটি পেশাদার লিগ স্তরের প্রতিটিতেই চ্যাম্পিয়ন হতে সক্ষম হয়। অন্য ক্লাব দুটি হচ্ছে উলভারহ্যাম্পটন ওয়ান্ডারার্স এবং প্রেস্টন নর্থ এন্ড।

তথ্যসূত্র

বহিঃসংযোগ

 Burnley FC official website
 Burnley FC – Vital Burnley
 Burnley FC – Clarets Mad
 The Longside forum
 The Longside
 Burnley FC – Clarets Trust

প্রিমিয়ার লিগের ক্লাব
ইংল্যান্ডের ফুটবল ক্লাব
বার্নলি ফুটবল ক্লাব
১৮৮২-এ প্রতিষ্ঠিত ফুটবল ক্লাব
ফুটবল লিগ ক্লাব
এফএ কাপ বিজয়ী